Belgijos armijos kovos rikiuotė (1914 m.)

Belgijos armijos kovos rikiuotė 1914 m. rugpjūčio pradžioje – Belgijos armijos dalinių hierarchinė organizacija, pavaldumas ir kiekybinės charakteristikos (karių, karinės technikos ir pan. skaičius). 

Istorinis fonas
Belgijos vyriausybė 1912 m. pradėjo didelę armijos reorganizaciją. Buvo suplanuota, kad visos armijos dydis bus 350 tūkst. karių:
 150 000 karių – lauko daliniuose,
 130 000 karių – įtvirtinimų įgulose,
 70 000 karių – rezervas ir pagalbiniai daliniai. 
Tačiau ši reorganizacija nebuvo pabaigta, nes reorganizacijos pabaiga buvo numatyta 1926 m. Į lauko pajėgas buvo galima mobilizuoti tik 117 tūkst. karių. Kitose pajėgų kategorijose karių lygiai taip pat trūko.

Armija
Kariuomenės vyriausiasis vadas buvo Belgijos karalius Albertas I, o generalinio štabo viršininkas – generolas leitenantas ševalje de Selliers de Moranville.

 Divizija  Vado laipsnis  Vado pavardė  Bazavimosi vieta 1-oji divizija  generolas leitenantas Baix  apie Gentą 2-oji divizija generolas leitenantas Émile Dossin de Saint-Georges Antverpenas 3-oji divizija generolas leitenantas Gérard Leman  Lježas 4-oji divizija  generolas leitenantas Augustin Édouard Michel du Faing d'Aigremont Namiūras ir Šarlerua 5-oji divizija generolas leitenantas Ruwet apie Monsą 6-oji divizija generolas leitenantas Albert Lantonnois van Rode Briuselis Kavalerijos divizija generolas leitenantas Léon de Witte de Haelen  Briuselis
Be šių dalinių Antverpene, Lježe ir Namiūre buvo atskiros įgulos, kurios vadovavo ten buvusių divizijų vadai.

Dalinių dydis
Kiekvieną diviziją sudarė:
 3 mišrios brigados, kurias sudarė:
 2 pėstininkų pulkai, kiekvienas sudarytas iš:
 3 batalionų,
 1 artilerijos pulkas:
 3 baterijos (4 pabūklai),
 1 kavalerijos pulkas,
 1 artilerijos pulkas,
 paramos daliniai.
Kiekvienoje brigadoje vienas pulkas turėjo kulkosvaidžių kuopą (6 kulkosvaidžiai). 

Oficialiai divizijoje buvo:
 nuo 25,5 tūkst iki 32 tūkst. kareivių,
 18 pėstininkų batalionų,
 kavalerijos pulkas,
 18 kulkosvaidžių,
 48 pabūklai. 
2-oji ir 6-oji divizijos turėjo po papildomą artilerijos pulką, tad jose buvo po 60 pabūklų. 

Kavalerijos divizijos sudėtis:
 2 brigados, kiekvienoje:
 2 kavalerijos pulkai,
 3 raitosios artilerijos baterijos,
 1 dviratininkų batalionas, 
 paramos daliniai. 
Kavalerijos divizijoje buvo viso 4500 karių ir 12 pabūklų. Ši divizija savo skaičiumi buvo lygi sustiprintai brigadai.

 Nuorodos 
 Appendix 5: Order of battle of the Belgian Army in August 1914. In: History of the Great War: Military Operations, France and Belgium 1914, by J. E. Edmonds. Macmillan & Co., London, 1922.

Kategorija:Belgijos ginkluotosios pajėgos
Kategorija:Pirmasis pasaulinis karas